74. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.Α7/107/18753 της 5 Νοεμ./2 Δεκ.  1979 (ΦΕΚ Β΄ 1097) Περί κανονισμού λειτουργίας του παρά τη Γενική Διευθύνσει Δημοσίας Διοικήσεως του Υπουργείου Προεδρίας Κυβερνήσεως «Γνωμοδοτικού Τεχνικού Συμβουλίου». Έχοντες υπ’ όψει: Τας διατάξεις του άρθρ.30 παρ.3 του Π.Δ.770/1975 «περί διαρθρώσεως του Υπουργείου Προεδρίας Κυβερνήσεως και Οργανισμού Υπηρεσιών» τινων αυτού, αποφασίζομεν: Άρθρ.1.-1.Το παρά τη Γενική Διευθύνσει Δημοσίας Διοικήσεως λειτουργούν «Γνωμοδοτικόν Τεχνικόν Συμβούλιον» επιλαμβάνεται των κατά το άρθρ.30 παρ.2 περιπτ.α΄του Π.Δ.770/1975 θεμάτων, κατόπιν σχετικού παραπεμπτικού εγγράφου ή επισημειώματος του Υπουργού Προεδρίας Κυβερνήσεως ή του παρ’ αυτού εξουσιοδοτουμένου προϊσταμένου της Γενικής Διευθύνσεως Διοικήσεως. 2.Ο Προϊστάμενος της Γενικής Διευθύνσεως Δημοσίας Διοικήσεως παραδίδει τα προς εισαγωγήν εις το Συμβούλιον θέματα εις τον Γραμματέα του Συμβουλίου, ο οποίος προβαίνει εις καταχώρισιν τούτων εις ειδικόν βιβλίον, τηρούμενον μερίμνη και ευθύνη αυτού. 3.Μετά την κατά τα ανωτέρω καταχώρησιν των θεμάτων, ταύτα παραδίδονται υπό του Γραμματέως εις τον Πρόεδρον του Συμβουλίου και τον κατά το άρθρ. 30 παρ. 1 του Π.Δ. 770/75 ορισθέντα Εισηγητήν αυτού. 4.Ο Πρόεδρος του Συμβουλίου δύναται να ορίση μέλος του Συμβουλίου προς ειδικωτέραν μελέτην και εισήγησιν επί του προς συζήτησιν εισαχθέντος θέματος. Άρθρ.2.-Ο Εισηγητής μεριμνά δια την συγκέντρωσιν απάντων των σχετικών προς το υπό συζήτησιν θέμα στοιχείων και μετά την μελέτην τούτων συντάσσει έκθεσιν, την οποίαν αναπτύσσει εις το Συμβούλιον εν συνεδρία. Άρθρ.3.-1.Το Συμβούλιον συνέρχεται, προσκλήσει του Προέδρου, κατά τας ώρας κανονικής λειτουργίας των δημοσίων υπηρεσιών, εις το κατάστημα της Γενικής Διευθύνσεως Δημοσίας Διοικήσεως. 2.Ο Πρόεδρος του Συμβουλίου, εν συνεργασία μετά του Γραμματέως, συντάσσει την ημερησίαν διάταξιν, εις την οποίαν καταχωρίζονται τα προς συζήτησιν θέματα. 3.Η ημερησία διάταξις, μετ’ αντιγράφου της εκθέσεως του Εισηγητού και του περί ου αύτη εισαγομένου θέματος, επιδίδεται, ομού μετά της οικείας προσκλήσεως, εις τα μέλη του Συμβουλίου 2 τουλάχιστον ημέρας προ της συνεδριάσεως. Εις κατεπειγούσας περιπτώσεις, εκτιμωμένας υπό του Προέδρου, η πρόσκλησις, εις την οποίαν γίνεται μνεία περί του κατεπείγοντος, δύναται να επιδίδεται και την προτεραίαν της συνεδρίας. Εν περιπτώσει κωλύματος ή απουσίας ενός των τακτικών μελών Συμβουλίου, η πρόσκλησις αποστέλλεται εις το αναπληρωματικόν τούτου μέλος. Άρθρ.4.-1.Το Συμβούλιον συνεδριάζει εν απαρτία, παρόντων 3 τουλάχιστον εκ των μελών αυτού, τακτικών ή αναπληρωματικών ,αι δε γνωμοδοτήσεις αυτού λαμβάνονται κατά πλειοψηφία των παρόντων μελών, εν ισοψηφία επικρατούσης της ψήφου του Προέδρου ή του Προεδρεύοντος αυτού. 2.Κατά την ορισθείσαν προς συζήτησιν συνεδρίασιν, ο Εισηγητής αναπτύσσει προφορικώς τας απόψεις του, ακολουθεί δε επ’ αυτών η σχετική συζήτησις. 3.Το πόρισμα της συζητήσεως καταχωρίζεται εις Πρακτικόν, συντασσόμενον υπό του Γραμματέως εν συνεργασία μετά του Εισηγητού. Εις τούτο καταχωρίζεται ολόκληρος ή επισυνάπτεται η έκθεσις του Εισηγητού και αι διατυπωθείσαι γνώμαι ενός εκάστου των μελών του Συμβουλίου. 4.Το Πρακτικόν καθαρογράφεται και λαμβάνει αύξοντα αριθμόν μερίμνη του Γραμματέως του Συμβουλίου, υπογράφεται δε υπό του Προέδρου και του Γραμματέως. 5.Τα πρωτότυπα των πρακτικών μετ’ αντιγράφων της σχετικής αλληλογραφίας φυλάσσονται, μερίμνη του Γραμματέως του Συμβουλίου, εις ίδιον φάκελλον, αντίγραφα δε τούτων υποβάλλονται εις την Γενικήν Διεύθυνσιν Δημοσίας Διοικήσεως. (Αντί για τις σελ. 116,869(α)-116,874(α)  Σελ.116,869(β) Τεύχος Ι-ΙΙ-2 Σελ.57 Υπουργείο Προεδρίας Κυβερνήσεως 1.Ε.μ.71-74 75. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.161 της 19/22 Φεβρ.1980 (ΦΕΚ Α΄45) Περί συστάσεως κλάδων και θέσεων προσωπικού μηχανογραφήσεως παρά τη Γενική Διευθύνσει Δημοσίας Διοικήσεως του Υπουργείου Προεδρίας Κυβερνήσεως. 76. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.162 της 19/22 Φεβρ.1980 (ΦΕΚ Α΄45) Περί συγχωνεύσεως κλάδων και θέσεων προσωπικού παρά τη Γενική Διευθύνσει Δημοσίας Διοικήσεως του Υπουργείου Προεδρίας Κυβερνήσεως. 76α. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.519 της 11/17 Ιουν.1980 (ΦΕΚ Α΄143) Περί καθορισμού ανωτάτου ορίου ηλικίας για προσλαβανομένους σε θέσεις του άρθρ.9 του Νόμ.993/79. 77. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.594  της 9/15 Ιουλ. 1980 (ΦΕΚ Α΄160) Περί συστάσεως θέσεως επί βαθμοίς 3ω-2ω εις τον Κλάδον ΑΡ Διοικητικού της Υπηρεσίας Διοικητικού του ΥΠ.Π.Κ. 